ธอส.กำไรเฉียดหมื่นล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยความคืบหน้าการขายหนี้ที่ไม่ก่อให้เกิดรายได้ (เอ็นพีแอล) จำนวน 12,000 ล้านบาทว่า ธอส.ได้แต่งตั้งบริษัท ดิสคอฟเวอรี่ แมเนจเม้นท์ จำกัด เป็นบริษัทที่ปรึกษา (FA) ในการขายหนี้เสียกองนี้ และอยู่ระหว่างการคัดแยกและจัดกองหนี้เสีย ซึ่งทั้งหมดเป็นเอ็นพีแอลอายุเกิน 3 ปีขึ้นไป คาดว่า หลังจากขายหนี้ก้อนนี้แล้ว จะทำให้เอ็นพีแอลสิ้นปีนี้ของ ธอส.ลดลงต่ำกว่า 4% จากปัจจุบันอยู่ที่ 5.06% หรือ 47,366 ล้านบาท,สำหรับแผนดำเนินงานในปีนี้ ธอส.ได้ตั้งเป้าปล่อยสินเชื่อใหม่ 178,224 ล้านบาท เติบโต 6% จากปี 2559 ที่ส่งผลให้ยอดคงค้างสินเชื่อปีนี้แตะ 1 ล้านล้านบาท เนื่องจากสิ้นปีที่ผ่านมามียอดสินเชื่อคงค้าง 936,900 ล้านบาท ส่วนเอ็นพีแอลปีนี้ คาดว่าจะต่ำกว่า 3.9-4% ของสินเชื่อรวม ซึ่งเป็นการลดลงจากการขายหนี้เสีย 12,000 ล้านบาท และผลการดำเนินงานปีที่แล้ว สามารถปล่อยสินเชื่อใหม่ได้ 168,136 ล้านบาท เพิ่มขึ้นจากปีก่อน 7% แต่ต่ำกว่าเป้าหมาย 1,600 ล้านบาท โดยมีกำไร 9,616 ล้านบาท ลดลงจากปีก่อน 40 ล้านบาท เนื่องจากกระทรวงการคลังไม่ต้องการให้มุ่งหวังด้านผลกำไรเป็นหลัก แต่ต้องการช่วยเหลือให้คนไทยมีบ้าน ซึ่งเป็นภารกิจหลักของธนาคาร จึงออกโปรโมชั่นสินเชื่อดอกเบี้ยต่ำ และยังมีเงื่อนไขพิเศษในช่วงปลายปีที่ผ่านมา.
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยความคืบหน้าการขายหนี้ที่ไม่ก่อให้เกิดรายได้ (เอ็นพีแอล) จำนวน 12,000 ล้านบาทว่า ธอส.ได้แต่งตั้งบริษัท ดิสคอฟเวอรี่ แมเนจเม้นท์ จำกัด เป็นบริษัทที่ปรึกษา
ธนาคารอาคารสงเคราะห์,เอ็นพีแอล,ฉัตรชัย ศิริไล,หนี้เสีย,สินเชื่อ